Narzullo Oblomurodov o‘z saylovoldi dasturini e'lon qildi

Dastur uchun “Biz kelajak uchun javobgarmiz” shiori tanlangan. Kun.uz Narzullo Oblomurodovning asosiy g‘oyalarini keltirib o‘tadi.
Ekologik partiya yetakchisi saylovda g‘alaba qozonsa, eng avvalo “Yashil taraqqiyot – farovonlik asosi!” shiori ostida “yashil iqtisodiyot”ni rivojlantirish g‘oyasini ilgari suradi.
“Dunyoning bugungi qiyofasi, tiklab bo‘lmas ekologik falokatlar va atrof-muhitga yetkazilayotgan ulkan zararlar mana shuni taqozo etadi.
O‘zbekiston 2019 yilda “yashil iqtisodiyot”ga o‘tish strategiyasini qabul qildi. Tahlillar shuni ko‘rsatmoqdaki, mamlakatda uglerod sarfini keskin kamaytirish, iqtisodiyotning barcha tarmoqlarida ekologik toza va resurs tejamkor texnologiyalarni joriy etish bo‘yicha ko‘rilayotgan choralar yetarli emas”, – dedi Oblomurodov.
Partiya ushbu g‘oyani amalga oshirishda ustuvor vazifalar etib quyidagilarni belgilagan:
Prezidentlikka nomzodga ko‘ra, “yashil iqtisodiyot” tamoyillari mamlakat miqyosida asosiy turdagi qishloq xo‘jaligi mahsulotlari hosildorligini o‘rtacha 25-30 foizgacha oshirish imkonini beradi.
“Shuningdek, “yashil” tariflarni joriy etish, yangi quvvatlarni ishga tushirish orqali qayta tiklanuvchi va muqobil qayta tiklanuvchi energiya manbalari ulushini bugun mamlakatda amal qilayotgan umumiy energiya balansida 40 foizga yetkazish imkoniyatiga ega bo‘lamiz”, – dedi u.
Sanoat chiqindilari masalasi
Narzullo Oblomurodov Sanoat chiqindilari bilan bog‘liq ishlarni amalga oshirishning 10 yillik strategiyasini ishlab chiqishga va'da berdi.
Unga ko‘ra, sanoat korxonalarida yiliga o‘rtacha 109 mln tonna sanoat chiqindilari hosil bo‘ladi, bugungi kunda ularning 6,5 mln tonnasi, ya'ni 6 foizigina qayta ishlanmoqda.
Sanoat chiqindilardan 91,5 mln tonnasi, ya'ni 84 foizi Navoiy va Toshkent viloyatlarida faoliyat olib borayotgan sanoat korxonalari hissasiga to‘g‘ri keladi.
Mavjud 9,5 ming gektar maydondagi 75 ta sanoat chiqindi poligonlarida 3,3 mlrd tn sanoat chiqindilari saqlanmoqda.
“O‘zbekiston Respublikasida sanoat chiqindilari bilan bog‘liq ishlarni amalga oshirishning 10 yillik strategiyasini ishlab chiqish zarur”, – dedi yashillar partiyasi yetakchisi.
Ichimlik suvi ta'minoti va kanalizatsiya muammolari
Narzullo Oblomurodov ichimlik suvi ta'minoti va kanalizatsiya salomatligi va xavfsizligi uchun eng muhim masala bo‘lgan markazlashgan ichimlik suv ta'minoti bo‘yicha katta ishlarni amalga oshirishga ham va'da berdi.
Unga ko‘ra, ichimlik suv ta'minoti va kanalizatsiya tizimlarini yaxshilash bo‘yicha dasturiy vazifalarni amalga oshirish orqali aholining ichimlik suv ta'minoti 90 foizga yetkaziladi.
“Respublikadagi barcha inshootlar texnik va texnologik jihatdan aholidan kelayotgan maishiy chiqindi suvlarni tozalashga mo‘ljallangan. Korxonalardan oqizilayotgan chiqindi suvlar esa birlamchi lokal inshootlarda tozalanib, so‘ng oqova suv tarmoqlariga tashlanishi me'yorlarda belgilangan. Afsuski, bu me'yorlarga ishlab chiqarish korxonalari deyarli amal qilmaydi. Misol tariqasida – Chirchiq oqova suvlarni tozalash inshootidan daryoga oqizilgan “rangli suv”. Bir qarashda aybdor aniq. Biroq ikkinchi tomondan, bunday “rangli suv” tozalash inshootiga qayerdan kelib qoldi, degan savol tug‘ilishi tabiiy”, – dedi Oblomurodov.
Partiya markaziy kengashi ijroiya qo‘mitasi raisiga ko‘ra, uning dasturidagi yana bir yirik masala – atmosfera havosining musaffoligini asrash.
“Insoniyat hayoti uchun eng muhim omil bo‘lgan atmosfera havosini muhofaza qilish, uning sifat ko‘rsatkichlarini ekologik normativlarga muvofiqligini ta'minlash strategik maqsadimiz bo‘lib qoladi.
Shuningdek, Ekologik partiyasi ilgari surayotgan dasturiy maqsadlar qatorida bioxilma-xillikni va ekotizimlarni saqlash hamda ulardan oqilona foydalanish masalasi ham o‘rin olgan. Shu maqsadda muhofaza etiladigan tabiiy hududlar maydonlarini mamlakat hududining 12 foiziga yetkazish, respublika hududining o‘rmon bilan qoplanganlik darajasini 7,6 foizdan 15 foizga yetkazishga alohida e'tibor qaratiladi”, – dedi u.
Orol fojiasi oqibatlarini yumshatish
O‘zbekiston Ekologik partiyasi yetakchisining ta'kidlashicha, uning saylovoldi dasturida Orol dengizining ekologik falokati oqibatlarini yumshatishga qaratilgan innovatsion loyihalarni amalga oshirish orqali Orolbo‘yi mintaqasida ekologik va ijtimoiy-iqtisodiy vaziyatni, aholining yashash sharoitlarini yaxshilashga alohida e'tibor qaratiladi.
“Buning uchun;
Oblomurodovning qo‘shimcha qilishicha, global iqlim o‘zgarishi bo‘yicha Parij bitimi doirasida mamlakatda issiqxona gazlari ta'sirini qisqartirishni nazarda tutuvchi milliy strategiya va harakatlar rejasini ishlab chiqish va amalga oshirish ham kun tartibidagi dolzarb vazifadir.
Sog‘liqni saqlash, ta'lim, ilm-fan va madaniy-ma'rifiy sohalar
Prezidentlikka nomzodning ta'kidlashicha, u va uning jamoasi sog‘liqni saqlash, ta'lim, ilm-fan va madaniy-ma'rifiy sohalarni yanada rivojlantirish borasida ham o‘z rejalariga ega.
“Biz aholiga tibbiy xizmat ko‘rsatishni tubdan yaxshilash, ilg‘or xorijiy tajribalar asosida uzluksiz ta'lim sifati darajasini ko‘tarish, ilm-fan rivojini jadallashtirish hamda madaniy-ma'rifiy sohalarni yanada yuksaltirishni davlat va jamiyatning ustuvor vazifalari, deb hisoblaymiz”, – dedi Oblomurodov.
U ushbu yo‘nalishlarda quyidagi rejalari haqida ma'lumot berdi:
O‘zbekiston atrofida xavfsizlik, barqarorlik va do‘stona qo‘shnichilik munosabatlari mintaqasini yaratish
Narzullo Oblomurodov tadbir davomida saylovoldi dasturidagi so‘nggi yo‘nalish – tashqi siyosat va xalqaro hamkorlikni rivojlantirish bo‘yicha rejalari haqida ham ma'lumot berdi.
Unga ko‘ra, partiya O‘zbekiston atrofida xavfsizlik, barqarorlik va do‘stona qo‘shnichilik munosabatlari mintaqasini yaratish g‘oyasini ilgari surmoqda.
“Tashqi siyosatning asosiy ustuvor vazifalari sifatida quyidagilarni belgilaymiz:
Birlashgan Millatlar Tashkiloti bilan hamkorlikni faol ravishda davom ettirgan holda xalqaro tinchlik va xavfsizlikni ta'minlash, zamonaviy muammolarga va tahdidlarga qarshi birgalikda kurashamiz”, – dedi u.
Partiya yetakchisiga ko‘ra, bu borada quyidagi vazifalarni amalga oshirishga alohida e'tibor qaratiladi.
O‘zbekiston Ekologik partiyasi, shuningdek, Birlashgan Millatlar Tashkiloti bilan hamkorlikni faol ravishda davom ettirgan holda xalqaro tinchlik va xavfsizlikni ta'minlash, zamonaviy muammolarga va tahdidlarga qarshi birgalikda kurashish tarafdoridir”, – dedi prezidentlikka nomzod Narzullo Oblomurodov.
Ekopartiya raisi: “Biz saylovga g‘alaba uchun kirdik”